open-index/open-wikipedia-markdown huggingface dataset:
Star Wars: Battlefront

***Star Wars: Battlefront*** er et første- og tredjepersons videospill som er fokusert på kampene i *[[Star Wars]]*-filmene. Det ble utviklet av Pandemic Studios og LucasArts, og ble gitt ut den 20. september 2004 på PlayStation 2, Xbox, Macintosh og Microsoft Windows, samme dagen som *Star Wars* Trilogy ble gitt ut på et samlesett på DVD. Aspyr gav ut en port til Macintosh i juli 2005.

En oppfølger, *[[Star Wars: Battlefront II]]*, ble gitt ut den 1. november 2005 på Microsoft Windows, Xbox, PlayStation 2 og PlayStation Portable. I motsetning til *Star Wars: Battlefront *ble den ikke gitt ut til Macintosh.

## Gameplay
*Star Wars: Battlefront* omhandler kampene mellom fire hovedparter fra både den originale og den nyere trilogien: Den galaktiske republikken og Confederacy of Independent Systems (CIS) fra den nye trilogien, og Opprøreralliansen og Det galaktiske imperiet fra den klassiske trilogien. Disse partene kan kun kjempe mot sine historiske motstandere, det vil si at man ikke vil se Opprørerne kjempe mot Separatistene, eller Klonene mot Imperiet. I hver part finnes det fem forskjellige klasser, hvorav fire er like for alle parter: En simpel soldat (en super battle droid for CIS), en soldat med tyngre våpen, en pilot og en sniper. Begge parter i en kamp har et satt antall med forsterkninger. Når dette nummeret når null vil den parten tape. Rundt omkring på slagmarken finnes det kommandoposter. Om den ene parten kontrollerer alle disse punktene, vinner de kampen. Hver part har også en spesiell klasse, som Droideka for Separatistene, og en stormtropp med en jetpak for Imperiet.

I *Star Wars: Battlefront* finnes det også Jedier: Mace Windu kjemper for den Galaktiske Republikken, Count Dooku for Separatistene, Luke Skywalker for Opprøreralliansen og Darth Vader for det Galaktiske Imperiet. I motsetning til oppfølgeren kan man ikke spille som disse jediene.

### Flerspiller
*Star Wars: Battlefront* kan spilles online med opp til femti spillere på PC ved å bruke LAN eller GameSpy, mens Macintosh-versjonen har en grense på 32 spillere (eller 50 spillere på LAN). På PlayStation 2 ligger grensen på 16 spillere, eller offline med to spillere. På Xbox-versjonen kan man spille med 32 personer på Xbox Live.

## Utvikling

Sent i 2004 slapp LucasArts og Pandemic Studios ut verktøy for å lage modifikasjoner.

## Mottagelse

Gamespot hyllet gameplayet, som ble presentert i en Star Wars-versjon av Battlefield 1942. Den samme siden sier også at det beste ved spillet var at man kunne velge hvordan man ville spille, som for eksempel om man ville være på land, i luften, eller hvor som helst mellom. Gamespot hyllet også PC-versjonen veldig, for flerspillermodus på nettet.

## Referanser


## Eksterne lenker
*
Mekkasura

En **Mekkasura** er en av «kapitlene» (sure) i Koranen som man mener ble åpenbart for Muhammed mens han fremdeles oppholdt seg i Mekka; og den er følgeligste en av de kronologisk tidlige suraene i Koranen.

Den andre kategorien durer er Medinasurene.

Mekkasuraene er gjennomgående kortere, med en relativt kort ayat, og de står for det meste bakerst i Koranen. De fleste surer som inneholder muqatta'at er mekkanske.

Skillet mellom mekkasurer og medinasurer er primært av interesse ut fra stilistisk og tematisk synsvinkel. Klassifiseringen i de to periodene er blitt utført på grunnlag av faktorer som blant annet surens lengde eller nærværet/fraværet av visse nøkkelbegreper eller -ord (for eksempel *al-Rahman* som navn om Gud).
Hornstull

**Hornstull** er et område i det vestlige Södermalm i Stockholm. Hornstull er navnet på stedet der Hornsgatan og Långholmsgatan krysser hverandre. 

Hornstull har også en stasjon på Stockholms tunnelbane som åpnet 5. april 1964.

Hornstull har et helgemarked som kalles *Street*.
NBI

**NBI** er en forkortelse for blant annet
*Norges byggforskningsinstitutt
*Norsk barnebokinstitutt 
*Niels Bohr Instituttet ved Københavns universitet
*Nordic Business Institute, et opplæringsselskap innen logistikk, ledelse og økonomi (se også NBI Norge AS)
Fylkesvei 7900

**Fylkesvei 7900** går mellom Forneset, øst for Jøvik i Tromsø og Seljelvnes i Balsfjord kommune, via Laksvatn i Balsfjord.

Frem til 2019 hadde veien betegnelsen fylkesvei 293 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
* Kartverkets norgeskart
*
Arne Sandnes (1924–2016)

:*For andre med samme navn se [[Arne Sandnes]]*

**Arne Sandnes** (1924–2016) var en norsk politiker (Sp) og gårdbruker på Snåsa.

Han kom med i kommunepolitikken i 1952 og var ordfører i Snåsa kommune fra 1968 til 1975. Som ordfører satt han også på fylkestinget, og i 1972 ble han valgt inn i fylkesutvalget.

Han var formann i Nord-Trøndelag Senterparti fra 1970 til 1974 og fylkesordfører i Nord-Trøndelag fra 1976 til 1991, som den første etter at fylkestinget ble valgt direkte. Han ble valgt til fylkesordfører med støtte fra de borgerlige partiene.

Han ble ofte omtalt som «Mr. Nord-Trøndelag» for sin sentrale rolle i oppbyggingen av den nye fylkeskommunen med egen administrasjon og direktevalgte fylkesting.

Arne Sandnes var bror av historikeren Jørn Sandnes.

## Referanser


## Litteratur
*
Lesley Scott

**Lesley Scott** er den første kvinnen som ble kreditert som manusforfatter på den britiske science fiction-serien *[[Doctor Who]]*. Hun ble kreditert som medforfatter på historien  *[[The Ark (Doctor Who)|The Ark]]* (1966) selv om hun ikke bidro med noe i manuset. Hun ble kreditert etter at Paul Erickson, som skrev historien, ba om det via sin agent. Han ville, for årsaker som ikke er klare, ha sin daværende kone som medforfatter på historien. Hun fikk dog ikke en del av opphavsrettighetene til historien.

Hun forble den eneste kvinnen kreditert som forfatter av en *Doctor Who*-historie frem til 1983 da Barbara Clegg skrev *[[Enlightenment]]*. Hun er ikke en profesjonell forfatter og har ikke skrevet noe annet.

## Referanser


## Eksterne lenker
*
Krohnengen Brass Band

**Krohnengen Brass Band** er et av landets fremste elitekorps, og kommer fra Sandviken i Bergen. Korpset har som målsetting å holde konserter av høy kvalitet rettet mot et bredt publikum. Korpset har i en årrekke vært et av Norges beste brassband.

## Medlemmer
Krohnengen Brass Band har medlemmer i alderen 15 til 45 år, og en gjennomsnittsalder på ca. 24 år. De rekrutterer medlemmer fra hele landet, og er et yndet korps for ungdom som studerer i Bergen.

Blant medlemmene våre finnes jurister, sykepleiere, leger, tannlege, økonomer, førskolelærere, lærere, programmerere, næringslivsledere, selvstendig næringsdrivende, studenter, etc. Felles for dem alle er at de har musikk som en hobby på meget høyt nivå.

## Organisasjon
Krohnengen Brass Band er drevet på ideelt grunnlag og administreres 100% av korpsets medlemmer. Årsmøtet er korpsets høyeste organ, og velger et styre på åtte medlemmer og ett varamedlem som til daglig ivaretar korpsets drift.

Styret har ansvaret for økonomi, budsjettoppfølging, planoppfølging, musikalsk utvikling og utforming av korpsets langsiktige planer. I tillegg har vi ulike undergrupper som har ansvar for korpsets faste aktiviteter og inntektsbringende arbeid.

KOS **Krohnengen Old Stars** ble startet opp høsten 2010 som et tilbud til tidligere medlemmer og andre med et hjerte for Krohnengen Brass Band. 

## Referanser


## Eksterne lenker
*
Standoff

**Standoff** kan vise til

* Standoff – en egenskap for å styre en hulladning (sprengladning)
* Standoff (TV-serie) – fra 2006
* Standoff (film) – en film fra 2016
Fylkesvei 7708

**Fylkesvei 7708** i Nordland går mellom Finnbyen og Krystad i Flakstad kommune i Nordland.

Bruene ble åpnet 3. desember 1988 og erstattet fergestrekningen mellom Finnbyen og Fredvang. Fergeforbindelsen ble satt i drift i 1965.

Før 1. januar 2010 hadde veien betegnelsen fylkesvei 808.

## Kommuner og knutepunkter

## Eksterne lenker
* Vegvesenets vegkart 
*
William Emms

**William Emms** (født 29. januar 1930, død i mai 1993 i Sussex i Storbritannia) var en lærer som av og til solgte manuskript til TV-serier. Han skrev blant annet historien *[[Galaxy Four (Doctor Who)|Galaxy Four]]* for TV-serien *[[Doctor Who]]* i 1965. Han skrev også boken basert på historien for Target Books. De andre manuskriptene han sende inn til serien fra 1960- til 1980-årene ble ikke brukt. Han skrev dog en bok kalt *Mission to Venus* som var en del av serien *Make your own adventure with Doctor Who*.

Blant de andre seriene han bidro til finner man *[[Z Cars]]*, *Champion House* og *[[Play of the Month]]*.

## Referanser


## Eksterne lenker
* .
Paul Erickson

**Paul Erickson** (født 22. november 1920 i Cardiff, Wales, Storbritannia, død 27. oktober 1991) var en manusforfatter. Han skrev historien *[[The Ark (Doctor Who)|The Ark]]* for TV-serien *[[Doctor Who]]*. Han ble kreditert sammen med sin daværende partner Lesley Scott, men i senere intervjuer påstod han at hun hadde bidratt lite til historien. Han skrev også boken basert på historien for Target Books.

Erickson døde av et slag i 1991.

## Referanser


## Eksterne lenker
*
Spaltelampe

**Spaltelampe** er standardutstyr ved øyelegekontor og ved øyeavdelinger på sykehus. Den fungerer som et biokulært mikroskop med relativt liten forstørrelse for å undersøke pasientens øyne. 

Ved hjelp av spaltelampen kan man undersøke øyets ytre og den forreste del av øyets indre. (regnbuehinnen og linsen).

Utstyret er vanligvis montert på et eget lite spesialbord. 
* For at pasienten skal sitte i ro holdes hodet mot to bøyler, en under haken, og en mot pannen.
* Mikroskopet er montert på et stativ på bordet som tillater kontrollert forflytning. 
* Lyskilden er montert slik at den følger mikroskopets bevegelser.

Lyskilden kan varieres og vinkles på  mange måter. Dermed kan man få bedre og mere presise belysningsforhold. 

En linse projiserer lyset fra en tynn lysspalte slik at lyset viser strukturen i hornhinnen i et snitt der lys-spalten stråler innover. Vanligvis justeres lysspalten og mikroskopet slik at største skarphet av begge er i samme plan.

Når det stilles skarpt på iris sees vakre små strukturer som er en naturopplevelse.

## Eksterne lenker
*
Fylkesvei 7606

**Fylkesvei 7606** går mellom Offersøya og Høybakkmoa i Vestvågøy kommune.

## Nasjonal turistvei

Strekningen mellom Offersøya og Valberget inngår i Nasjonal turistvei Lofoten som en av flere sideveier til europavei 10.

Frem til 2019 hadde veien betegnelsen fylkesvei 825 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Gran Turismo

***Gran Turismo*** er en videospillserie for PlayStation. Det er et bilspill som det er hovedsakelig om å gjøre å komme først i mål. Det første *Gran Turismo* for PlayStation ble lansert for alle land 12. mai 1997, mange etterfølgere er kommet.

## Spill i serien
### Hoveserien
*''Gran Turismo''
**[[Gran Turismo 2]]*
**[[Gran Turismo 3: A-Spec]]*
**[[Gran Turismo 4]]* 
**[[Gran Turismo 5]]* 
**[[Gran Turismo 6]]*
**[[Gran Turismo Sport]]*
**[[Gran Turismo 7]]*

### Andre spill
**[[Gran Turismo Concept: 2001 Tokyo Collection]]*
**[[Gran Turismo Concept: 2002 Tokyo-Seoul]]*
**[[Gran Turismo Concept: 2002 Tokyo-Geneva]]*
**[[Gran Turismo 4: Prologue]]*
**[[Gran Turismo HD Concept]]*
**[[Gran Turismo 5 Prolouge]]*
**[[Gran Turismo (2009)|Gran Turismo]]* (2009, til PSP)

## Referanser


## Eksterne lenker
*
Fylkesvei 7720

**Fylkesvei 7720** i Nordland går mellom Unstad og Liland i Vestvågøy kommune i Nordland.

Fylkesveien inngår i Nasjonal turistvei Lofoten som en av flere sideveier til europavei 10.

Før 1. januar 2010 hadde veien betegnelsen fylkesvei 829.

## Kommuner og knutepunkter

 

## Referanser




## Eksterne lenker
* Vegvesenets vegkart 
*
De architectura

***De architectura*** (latin: «Om arkitektur») er et klassisk bokverk om arkitektur skrevet av den romerske arkitekten Vitruvius (Vitruvius Pollio). Boken er tilegnet hans beskytter, keiser Augustus. 

## Bakgrunn og innhold

Boken ble trolig skrevet mellom år 27 f.Kr. og 23 f.Kr., og er det eneste verket fra denne tiden som har overlevd til i dag. Den er delt inn i ti seksjoner, eller «bøker», og dekker nesten alle aspekter innen romersk arkitektur. Verket er inndelt i;

# Byplanlegging, generell arkitektur og kvalifikasjoner som trengs for å være arkitekt
# Byggematerialer
# Templer og søyleordener
# Fortsettelse av Bok 3
# Sivile bygninger
# Boliger
# Brolegging, flislegging og dekorativ gipsing
# Vannforsyning
# Vitenskaper som påvirker arkitekturen – geometri, oppmåling, astronomi etc. 
# Bruk og konstruksjon av maskiner

Romerske arkitekter var både ingeniører, arkitekter, kunstnere og håndverkere. Vitrivius var også det, noe som reflekteres i *De architectura*. Han dekker et bredt spekter av emner som berører arkitektyrket. Dette inkluderer også emner som ikke nødvendigvis synes åpenbart i dag; matematikk, astronomi, meteorologi og medisin. I den romerske forståelsen av faget måtte arkitekturen ta med i beregningen alt som berører mennesket og dets omgivelser. 

Vitruvius studerte også menneskets proporsjoner (Bok 3), og hans *kanoner* ble senere brukt av Da Vinci i hans berømte tegning, *[[Homo Vitruvianus]]* («Den vitruvianske mann»). 

Vitruvius dekker et så bredt spekter med *De architectura* at den regnes som et svært viktig, klassisk verk. Mye av det vi vet om tidlig klassisk vitenskap vet vi fra nettopp dette verket. Den berømte historien om da Arkimedes oppdaget loven om oppdrift stammer fra Bok 9 i *De architectura*.

Vitruvius’ verk er en av mange latinske tekster som har overlevd takket være Karl den stores skriptorium på 800-tallet. Å finne og kopiere klassiske manuskript var en viktig del av den karolingiske renessansen. Gjennom middelalderen fantes det 55 kopier av bokserien, men synes å ha fått liten oppmerksomhet. Bokserien ble «gjenoppdaget» i 1414 av den florentinske humanisten Poggio Bracciolini, som fant den i klosteret St. Gallen i Sveits. 

Den første trykte utgaven ble utgitt av den veronesiske vitenskapsmannen Fra Giovanni Sulpitius i 1486. Dominikanermunken Fra Giovanni Giocondo lagde den første utgaven som var illustrert med tresnitt i 1511.

## Litteratur
*B. Baldwin: *The Date, Identity, and Career of Vitruvius*. In: Latomus 49 (1990), 425-34
*D. Rowland – T.N. Howe: *Vitruvius. Ten Books on Architecture*. Cambridge University Press, Cambridge 1999, ISBN 0-521-00292-3

## Eksterne lenker
* ''De Architectura libri decem'' (''Ten Books of Architecture'') kryss-lenket latinsk tekst og engelsk oversettelse
* Latinsk tekst (annen versjon)
* Vitruvius: ''On Architecture''
* ''De Architectura libri decem '', latin og engelsk tekst med bilder og lenker til ordbok
*  (Oversatt av Morris Hicky Morgan med illustrasjoner)
Sosiologisk tidsskrift

***Sosiologisk tidsskrift*** var et norsk fagfellevurdert, vitenskapelig tidsskrift for sosiologi. Det ble utgitt av Universitetsforlaget i samarbeid med instituttene for sosiologi ved de norske universitetene og Norsk sosiologforening fra 1993 til 2016 med fire numre i året. I 2016 ble tidsskriftet slått sammen med *[[Sosiologi i dag]]* til *[[Norsk sosiologisk tidsskrift]]*.

## Referanser


## Eksterne lenker
* Artikkel i ''Dag og Tid''
Sleneset

**Sleneset** er et fergested og tettsted på Solværøyene i Lurøy kommune i Nordland. Øygruppen Solværøyene består av 1841 øyer, holmer og skjær.

Grunnkretsen Sleneset, Straumøya, Slotterøya, Moflag og Nord-Solvær hadde per 2013 et folketall på 316, og er en av de største kretsene i Lurøy kommune. Sleneset ligger langt til havs, 1,5 timers ferjetur fra fastlandet. Som følge av Golfstrømmen har den et typisk kystklima med tidlig vår og milde og snøfattige vintre.

## Natur
Med 1 par pr. 1,04 km² har øygruppen Europas og kanskje verdens tetteste bestand av hubro. Etter endt hekkesesong kan det oppholde seg 60-70 hubroer fordelt på øyagruppas 13,5 km² landareal.

## Fjell i nærheten
Der er mange kjente fjell som ligger i avstand rundt Sleneset, som:

* Sju søstre i sør
* Dønnmannen mot vest 
* Lovund
* Træna
* Dørvær
* Nesøya (Rødøy og Lurøy) 
* Hestmannen
* Lurøy
* Aldra
* Svartisen

## Utbygging versus vern

Den 7. november 2005 leverte Nord-Norsk Vindkraft inn en konsesjonssøknad for å bygge vindmøllepark på 75 vindmøller på Sleneset. Den 17. februar 2006 stemte 16 av 19 representanter i Lurøy kommunestyre for utbyggingsplanene. Utbyggingsplanene fikk støtte av fylkesrådet i Nordland den 28. oktober 2008. Forslaget møtte motstand fra miljøverngrupper, og i januar 2011 leverte organisasjonen *motvind.org* inn et forslag til miljøverndepartementet om å frede Solværøyene for å bevare oppvekstlokaliteten for hubro. 

Den 26. september 2011 ble søknaden om vindmøllepark avslått av Norges vassdrags- og energidirektorat, grunnet prosjektets høye samfunnsmessige kostnader. I oktober 2011 besluttet Nord-Norsk Vindkraft å klage vedtaket opp til Olje- og energidepartementet. Den 14. mars 2014 ga departmentet endelig avslag på søknaden om utbygging. Begrunnelsen var å hindre negative naturinngrep, deriblant for hubroen.

## Referanser


## Eksterne lenker
* turliv.no - informasjon og bilder fra båthavna på Sleneset
Andrew McNaughton

**Andrew George Latta McNaughton** (født 25. februar 1887, død 11. juli 1966) var en canadisk offiser og diplomat.

Han ble født i Moosomin, Saskatchewan (da del av Nordvestterritoriene), og studerte først ved Bishop's College School i Lennoxville, Quebec før han begynte på ingeniørstudiet ved McGill University i Montréal. Han vervet seg i militsen i 1909 og ble sendt til Europa som del av Det canadiske ekspensjonskorpset ved utbruddet av første verdenskrig i 1914. Her bidro han til å utvikle artilleriteknikker og ble såret to ganger. Da freden kom var han øverstkommanderende for det canadiske artillerikorpset. I 1920 vervet han seg til den regulære hæren og i 1929 ble han generalstabssjef for den canadiske hæren og like etterpå kansellerte han Defence Scheme No. 1.

Han fortsatte i stillingen som generalstabssjef under andre verdenskrig og var delansvarlig for det katastrofale Diepperaidet i 1942. McNaughton hadde også ansvar for planleggingen av «Operasjon Jupiter», Churchills plan om å frigjøre Norge i 1942 som aldri ble gjennomført. Han ble ofte kritisert av britiske generaler og hans standpunkt for verving snarere enn verneplikt gjorde at han røk uklar med forsvarsministeren James Ralston. McNaughton sa opp generalstabsstillingen sin i 1943.

På grunn av hans standpunkt mot verneplikt hadde han et godt forhold med statsministeren William Lyon Mackenzie King, som ville ha McNaughton utnevnt til den første canadiskfødte generalguvernør. I stedet ble McNaughton forsvarsminister da Ralston ble tvunget til å si opp på grunn av den canadiske vernepliktskrisen i 1944. Men McNaughton ble tilslutt tvunget til å innføre verneplikt likevel. Han ble ikke valgt inn i Parlamentet i 1945 og sa opp forsvarsministerstillingen.

Etter krigen var han del av FNs atomenergikommisjon og var canadisk FN-ambassadør, samt flere andre internasjonale komiteer.

Hans barnebarn, generalløytnant Andrew Leslie, ble hærsjef i Canadas forsvar.

## Referanser
Rødhudenes land

***Rødhudenes land*** (utgitt ) er en norsk roman for barn og ungdom av Torill Thorstad Hauger. Den inngår som andre del i en serie bestående av fire romaner kalt *[[Den lange reisen]]* som er utvandringshistorie til Nord-Amerika. De øvrige romanene er *Del 1: [[Amerika, Amerika]]* (), *Del 3: [[Lincolns blå soldat]]* () og *Del 4: [[Oppbrudd (roman 1991)|Oppbrudd]]* (). Hauger mottok Kultur- og kirkedepartementets spesialpris for *Den lange reisen* i 1991.

Romanserien handler om den norske gutten Endre som vokser opp på en husmannsplass sammen med mor, far, søsken og bestefar på midten av 1800-tallet. Familien lever i trange kår og drømmen om et bedre liv i den «nye» verden Amerika vokser. På denne tiden flytter mange nordmenn ut. Da Endres beste venn drar med sin familie, stjeler Endre storbondens gullklokke for å finasiere sin egen reise. I del I kommer han seg til Christiania (Oslo) og på amerikabåten.

## Handlingen i ''Rødhudenes land''

Husmannsgutten Endre hadde rømt fra sult og fattigdom for å søke lykken i Amerika. Han hadde store forventninger og mange drømmer, men det meste var annerledes enn han hadde tenkt.

Etter to og en halv måneds lang reise gjennom Atlanteren la skipet til land. Endre tok følge med familien til ei jente som het Ingri og faren hennes, Vadres-Knut, tok imot Endre som en sønn og lot han være med til Norway-lake. Etter en kort periode hos familien Valdres ble Endre kjent med O'Connor som trengte hjelp på gården sin. Som lønn fikk han både penger, mat og et sted å bo, men han kjente seg ensom. Etter et år hos O'Connor hadde Endre opplevd mye, det amerikanske språket, truffet andre folk fra Norge og Sverige og møtt indianere. 

Om vinteren lagde Endre seg ski slik at det ble lettere å handle varer. En gang han var på vei hjem ble han omringet av en flokk med prærieulver, men fikk hjelp av indianerne som jaget ulveflokken vekk. Indianerne tok ham med til leiren sin, men Endre klarte å rømme.

Endre pleide å sende brev til moren og faren hvor han informerte dem, hvordan det gikk med han. Hans planer var fortsatt at han skulle skaffe seg en farm og sende penger til gamlelandet. Men det tok tid.

En dag hos familien Valdres leste Ende i avisen om krigen som begynte «Nordstatene mot Sørstatene». Det var mange norske som melde seg, slik at det ble et eget regiment med bare nordmenn. Også Endre bestemte seg for å verve seg som Lincoln-soldat. Det var hans store sjanse. Han fikk 150 dollars for å verve seg og 13 dollars månedlig, men han måtte tjenestegjøre i tre år. Endre vervet seg, dro til Chicago hvor det ble militærtrening. I Chicago traff han de andre fra regimentet og han fikk seg litt av en overraskelse da han så en kort gutt i uniform, Lill-Ola, hans beste venn fra hjemlandet. Etter noen uker med trening dro Endre og Lill-Ola med regimentet sitt med et damptog, mange mil mot syd.
Gulltorn

**Gulltorn** (*Ulex europaeus*) er en opptil to meter høy busk i erteblomstfamilien. Den har små, eviggrønne blad og kraftige torner. Blomstene er gule, og busken blomstrer hele året, men mest om seinvinteren og våren. Blomstene har en karakteristisk, søtlig, vaniljeaktig lukt. Til tross for at hele planten er kledt med stive og svært skarpe torner, har den blitt høstet som husdyrfôr. Plantene blir da malt opp før de blir gitt til dyrene.

Denne busken setter sitt preg på landskapet mange steder i Vest-Europa, særlig på De britiske øyer, i Vest-Frankrike og i Galicia i Spania. Hekkene som er så typisk for det britiske kulturlandskapet, består blant annet av gulltorn, «gorse». Den er også innført til andre verdensdeler der den noen steder har blitt et brysomt ugress som fortrenger naturlig vegetasjon. Gulltorn er tatt med i Verdens naturvernunions liste over de 100 mest skadelige invaderende artene i verden.

Man mente tidligere at gulltorn hadde vokst naturlig i Norge ved Mandal, og arten var oppført som *utryddet* i eldre utgaver av Norsk rødliste for arter. I Fremmedartslista betraktes alle de fem norske forekomstene som innført med ballast eller tømmer. Gulltorn tåler lite frost og forsvinner etter noen år. I Fremmedartslista er den oppført i kategorien *høy risiko* på grunn av begrenset invasjonspotensial og middels økologisk effekt.

## Galleri

Newton of Drum Farm - geograph.org.uk - 728883.jpg|Skotsk kulturlandskap med gulltornhekker
Ulex europaeus8.jpg|Vekstform
Gorse (Ulex europaeus) foliage (8130726260).jpg|Bladverk og torner


## Referanser




## Litteratur
* 
* 
* 
* 

## Eksterne lenker
*
Røssvassholmen

**Røssvassholmen** (sørsamisk *Sååle*) i Hattfjelldal kommune er Nord-Norges største og Norges nest største innlandsøy. Den ligger i den sørligste delen av Røssvatnet.

Enkelte leksika opererer med samme areal for Helgøya og Røssvassholmen. Nyere beregninger fra Kartverket viser at Helgøya er klart størst. Beregninger basert på oppdaterte kartdata viser at Helgøya er 18,34 km² og Røssvassholmen 17,39 km². Disse er basert på høyeste regulerte vannstand for hhv. Mjøsa og Røssvatnet.

Øyas høyeste punkt er toppen av Holmfjellet, 589 meter over havet.

Røssvassholmen naturreservat er et område på 3409 daa på østsida av øya. Begrunnelsen for vernet er «å bevare et område med sjelden og sårbar natur med svært lite påvirket granskog, delvis urskog, med dets biologiske mangfold i form av arter, naturtyper, økosystemer og økologiske prosesser». 

## Eksterne lenker
* Miljøstatus, Røsvassholmen naturreservat
* FOR 2011-02-25 nr 231: Forskrift om fredning av Røssvassholmen naturreservat, Hattfjelldal kommune, Nordland
The 4 Skins

**The 4 Skins** var et britisk skinhead/Oi! band tidlig på 80-tallet. På grunn av plateselskapenes systematiske kontroll av alt fra penger til tekster, valgte The 4 Skins å slutte mens leken var god. De er opphav til sangen «A.c.a.b.» (*All Cops Are Bastards*), jfr ACAB. 

## Eksterne lenker
* 
*
André Myhrer

**André Myhrer** (født 1983) er en svensk tidligere alpinist. Han tilhørte verdenseliten i slalåm og vant OL-gull i 2018.

Under VM 2005 i Bormio kom han på 5.-plass i slalåm. Året etter ble det delt 4.-plass i OL i Torino. 3. desember 2006, i det andre slalåmrennet i sesongen 2006/2007 i Beaver Creek, tok Myhrer sin første verdenscupseier. Han vant bronsemedalje i slalåm under OL 2010 i Vancouver. Etter første omgang lå han på 10.-plass, men med beste omgangstid i andre omgang kjørte han seg opp til tredjeplass.

I VM i alpint 2015 i Beaver Creek kjørte han på det svenske laget som tok bronse i lagkonkurransen. Også i VM i alpint 2017 i St. Moritz kjørte han på det svenske laget som tok bronse i lagkonkurransen. Under Vinter-OL 2018 i Pyeongchang tok Myhrer gull i slalåm, 34 hundredeler foran Ramon Zenhäusern fra Sveits.

## Verdenscupseire

## Referanser


## Eksterne lenker
* 
*
Bergsjö

**Bergsjö** er et tettsted i Nordanstig kommune i Gävleborgs län, i landskapet Hälsingland i Sverige. Det er Nordanstig kommunes administrasjonssenter. I 2010 hadde tettstedet  innbyggere.

## Referanser
Vikeså kraftverk

**Vikeså kraftverk**  er et  vannkraftverk i Oslandsvassdraget i Bjerkreim kommune i Rogaland. 

Kraftverket utnytter et fall på 107 meter fra Storrsheivatnet til utløpet i Storrsheiåna. Vannet ledes i en 1,7 km lang rørgate fra inntaket til kraftstasjonen. Konsesjon for kraftverket ble gitt i 2002.

Installert effekt er på 4,4 MW fra en francisturbin og midlere årsproduksjon er på 17 GWh. 

Kraftverket eies av Vikeså Kraft der Dalane Energi eier 50%.

## Referanser


## Kilder
* 
* NVE vannkraftdatabase
Sånn er livet

***Sånn er livet*** er et norsk radioprogram som gikk på NRK Radio fra september 1984  til 2011. Programmet var faktaorientert og handlet om aktuelle samfunnsforhold og mennesker. Innslagene bestod ofte av intervjuer og utdypende debatter. Et gjennomgangstema var etiske veivalg som enkeltmennesker ble stilt overfor. Programmet ble sendt på P2 og gikk alle hverdager mellom klokka 10 og 11. 

I 2011 ble programmet nedlagt og innholdet delvis videreført til det nye samfunnsmagasinet *[[Ekko (radioprogram)|Ekko]]*. 

I 2006 ble programmet tildelt prisen for Årets radioprogram.

Programmet hadde opp gjennom årene en rekke programmedarbeidere, blant annet Olga Meyer, Astrid Brekken, Kristin Moksnes, Nils R. Ringdal, Anne Skard, Elisabet Steiro, Jan Erlend Leine, Jan Birger Arentz, Lise Borchgrevink, Øystein Rakkenes og Rikke Eckhoff. Programmet forbindes også med radiolegenden Wenche Margrethe Myhre.

Første program gikk på lufta den 3. januar 1985. Siste program gikk fredag 28. januar 2011.

## Referanser
Baffinbukta

**Baffinbukta** (engelsk: *Baffin Bay*) er den nordre delen av havområdet mellom Grønland og de arktiske øyene i Canada. 70. breddesirkel er satt som avgrensning mot Davisstredet i sør. I nord snevres Baffinbukta inn til det smale Naresstredet mellom Nordvest-Grønland og Ellesmereøya. Bukta har fått sitt navn etter William Baffin, som oppdaget den.

## Referanser


## Eksterne lenker
*
Dalane Energi

**Dalane Energi** **AS** et energikonsern som driver med kraftproduksjon og salg av strøm. Konsernet har forretningskontor i Eigersund kommune i Rogaland. Konsernet består av de to heleide datterselskapene Dalane Kraft AS og Dalane Nett AS. I tillegg har konsernet etablert Skina AS. 

Konsernet har også eierandeler i selskapet Altifiber. Altifiber er Altibox-partner. 

Dalane Kraft produserer årlig om lag 130 GWh.
 
Konsernet er et interkommunalt selskap og eies av kommunene Bjerkreim, Eigersund, Lund og Sokndal.

Kraftverk eid av Dalane Kraft

* Øgreyfoss kraftverk
* Grødemfoss kraftverk
* Honnefoss kraftverk
*Haukland kraftverk 
*Lindland kraftverk 
*Ørsdalen kraftverk 
*Vikeså kraftverk (deleid) 
*Stølsvatn kraftverk (deleid)
*Svåheia vindkraftverk (deleid)

## Referanser


## Eksterne lenker
* Hjemmeside
Marie-Helene Östlund

**Marie-Helene Östlund** «Billan» (født **Westin** 14. mai 1966) er en tidligere svensk langrennsløper. 

Hun vant overraskende VM-gull på 20 km i Oberstdorf i Vest-Tyskland i 1987. Hun fikk dele Svenska Dagbladets gullmedalje med det svenske ishockeylandslaget som ble verdensmestere samme år. Hun ble også tildelt Radiosportens Jerringpris i 1987.
 
Totalt vant hun fire medaljer i VM i sin internasjonale karriere, en gull, en sølv og to bronse.

Hun ble nummer to sammenlagt i  verdenscupen sesongen 1987/88.

## VM-medaljer
* 1987 i Oberstdorf – gull (20 km fristil)
* 1991 i Val di Fiemme – sølv (10 km fristil)
* 1987 i Oberstdorf – bronse (4 x 5 km stafett)
* 1995 i Thunder Bay – bronse (4 x 5 km stafett)

## Referanser


## Eksterne lenker
*
Hetland kraftverk

**Hetland kraftverk**  er et  vannkraftverk i Ognavassdraget i Hå kommune i Rogaland. 

Kraftverket utnytter et fall på 57,5 meter fra reguleringsmagasinet Holmavatnet. Nedbørsfeltet er på 37 km², årlig tilsig er på 67 mill. m³ og magasinkapasiteten er på 11 millioner m³.

Produksjonen startet i 1915, og kraftverket ble oppgradert med nytt aggregat i 1982.

Installert effekt er på 1,5 MW fra en francisturbin. Midlere årsproduksjon er på 6 GWh. 

Kraftverket eies av Lyse Energi.

## Referanser


## Kilder
* 
* NVE vannkraftdatabase
* Lyse Energi

## Se også
* Historien om Jæren Everk
Methods of Mayhem

**Methods of Mayhem** var et nu metal-prosjekt med Mötley Crüe-trommeslageren Tommy Lee. Platen med samme navn kom ut i 1999. De amerikanske rapartistene Kid Rock, Tilo og Lil' Kim er også med i dette prosjektet. Ideen til Methods Of Mayhem fikk Tommy Lee da han satt i fengsel. Han har senere utgitt flere plater under sitt eget navn, da det ikke ble noe mer ut av prosjektet Methods Of Mayhem. Tommy Lee har senere uttalt at han regner denne som sin første soloplate, og ikke et band som først planlagt.

## Låtliste
*Who the hell cares
*Hypocritical
*Anger management
*Get naked
*New skin
*Proposition fuck you
*Crash
*Metamorphosis
*Narcotic
*Mr. Onsomeothershits
*Spun

## Eksterne lenker
* 
* Den offisielle hjemmesiden til Tommy Lee
Aleksandr Zavjalov

**Aleksandr Aleksandrovitsj Zavjalov** (russisk *Александр Александрович Завьялов*, gammel norsk transkripsjon *Aleksandr Savjalov*, født 2. juni 1955) er en russisk tidligere langrennsløper som representerte Sovjetunionen.

Han vant fem medaljer, en gull, tre sølv og en bronse, i VM og OL i løpet av sin internasjonale karriere.

Han har også vunnet verdenscupen sammenlagt to ganger, sesongen 1980/81 og 1982/83.

Zavjalov huskes også for sin ankeretappe for Sovjetunionen på den dramatiske stafetten under VM på ski i Oslo 25. februar 1982. I duell med Oddvar Brå på siste etappen var det trippelt drama: Først måtte Brå ta igjen ~15 sekunder på Zavjalov, deretter brakk Brå staven under et rykk, og tilslutt falt Brå ved målpassering. Det ble delt gull mellom Norge og Sovjetunionen. Det måtte målfoto til for å avgjøre bronsemedaljen, som ble delt mellom Finland og DDR.

## Meritter
### VM-medaljer
* 1982 i Oslo – gull (4 x 10&nbsp;km stafett) (delt seier med det norske laget)
* 1982 i Oslo – sølv (15&nbsp;km)

### OL-medaljer
* 1984 i Sarajevo – sølv (30&nbsp;km)
* 1984 i Sarajevo – sølv (4 x 10&nbsp;km stafett)
* 1980 i Lake Placid – bronse (50&nbsp;km)

## Referanser


## Eksterne lenker
*
Stølsvatn kraftverk

**Stølvatn kraftverk (Stølskraft)**  er et  vannkraftverk i Bjerkreimvassdraget i Bjerkreim kommune i Rogaland. Deler av anlegget ligger i Gjesdal kommune.

Kraftverket utnytter et fall på 100 meter i en tunnel laget for vannforsyning til kommunene i området. 

Installert effekt er 1,34 MW. Midlere årsproduksjon er på 10 GWh.

Kraftverket og vannanlegget startet produksjonen i 2003.

Kraftverket eies av Stølskraft der Dalane Energi og IVAR, som er vannleverandøren for jærkommunene, eier 50% hver.

## Referanser


## Kilder
* 
* NVE vannkraftdatabase
Jurij Burlakov

**Jurij Burlakov** (født 1960) er en russisk tidligere langrennsløper som representerte Sovjetunionen. 

Han vant to medaljer, en gull og en sølv, under Ski-VM i Oslo i 1982. Burlakov hadde den raskeste etappe-tiden av samtlige under denne stafetten.

## VM-medaljer
* 1982 i Oslo – gull (4 x 10 km stafett) (delt seier med det norske laget)
* 1982 i Oslo – sølv (50 km)

## Referanser


## Eksterne lenker
*
Kapp Farvel

**Kapp Farvel** (grønlandsk: **Nunap Isua**) er Grønlands sørligste punkt. Kapp Farvel ligger ikke på Grønlands fastland, men på den vesle Eggersøya. Kapp farvel og Eggersøya er en del av Kujalleq kommune.

## Historie
I 1585 reiste den engelske sjøfareren John Davis til Grønland. I slutten av juli passerte han Grønlands sørspiss og ga den navnet *Cape Farewell*, som senere ble oversatt til dansk som *Kap Farvel*.

Selv om Kap Farvel er ubebodd og det ikke finnes spor etter menneskelig bosetning der, har navnet etter hvert blitt brukt om hele regionen Sør-Grønland, nordover til Prins Christians Sund, rundt 50 km lenger nord. I denne regionen møttes vestgrønlendere (Kitaamiut) og østgrønlendere (Tunumiit) på 1800-tallet og dannet en etnisk undergruppe med den særpregede østgrønlandske *Kap Farvel-dialekten*. De tunumiitter som emigrerte til Sør-Grønland ble i hovedsak tatt imot ved den herrnhutiske misjonsstasjonen Herrnhuter Frederiksdal i Narsarmijit, som ble grunnlagt i 1824 av Conrad Kleinschmidt.

Om vinteren faller temperaturen ved Kap Farvel kraftig. I tillegg drives store ismasser i desember og januar fra Øst-Grønland sørover og blir liggende i området til sommeren. Disse klimatiske forholdene har gjort farvannet særlig risikofylt for skipsfarten, med hyppige stormer og drivis. I en av de største grønlandske og danske skipskatastrofene forliste *[[M/S Hans Hedtoft]]* på sin jomfrutur 30. januar 1959 ved Kap Farvel under en storm, og alle de 95 menneskene om bord omkom.

## Galleri

Fil:ISS017-E-012583 lrg.jpg|Satellittbilde av Sørvest-Grønland tatt fra ISS den 4.august 2008. 
Fil:Jens Munk map 1624.jpg|Kart som viser området mellom Kapp Farvel og Hudson Bay håndtegnet av Jens Munk i 1624. Nord er nederst på kartet.
Fil:Extreme-points-of-greenland.svg|*Uummannarsuaq* blant Grønlands ytterpunkter.


## Referanser
Fylkesvei 7638

**Fylkesvei 7638** går mellom Fiskebøl i Hadsel og Jordneset i Vågan.

Statens vegvesen planlegger ny vei over Morfjorden i Hadsel, med fylling og kort bru. Dette vil forkorte veien med ca. 7&nbsp;km. Det er imidlertid delte meninger i distriktet om veien bør bygges. Den ble i 2013 utsatt på ubestemd tid grunnet høyere kostnader, og pengene brukt på utbedring av eksiterende vei.

I sammenheng med Nasjonal turistveg Lofoten blir ruter for syklister tilrettelagt på alternative strekninger til E10. En av disse er fylkesvei 888.

Frem til 2019 hadde veien betegnelsen fylkesvei 888 (Nordland).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Lincolnsjøen

**Lincolnsjøen** (engelsk: *Lincoln Sea*) er et havområde i Nordishavet, mellom Nordspissen av Grønland og Ellesmereøya. Grensa mot selve Nordishavet trekkes langs ei linje fra Kapp Morris Jessup på Grønland til Kapp Colombia på Ellesmereøya. Lincolnsjøen har forbindelse med Baffinbukta og Atlanterhavet gjennom Naresstredet.

Lincolnsjøen er islagt hele året, og har det tjukkeste isdekket i hele Arktis &ndash; opptil 15 m. Havområdet har en gjennomsnittsdybde på 257 meter.

Havområdet har fått navn etter Robert Todd Lincoln, som var amerikansk krigsminister under Adolphus W. Greelys Arktis-ekspedisjon i 1881&ndash;1884.

## Referanser


## Eksterne lenker
*
Åpne Dører

**Åpne Dører** (Open Doors) er en internasjonal, kristen organisasjon som arbeider for å støtte forfulgte kristne over hele verden. Den ble grunnlagt i 1955 av nederlenderen Anne van der Bijl, også kjent som «Broder Andreas».

I tillegg til informasjonsvirksomhet, arbeider organisasjonen med nødhjelp, traumehjelp, medisinsk hjelp, gjenoppbygging av hus og kirker, utdanning, distribusjon av bibler og kristen litteratur, mikrolån og rettshjelp. Organisasjonen hadde i 2022 1500 ansatte på verdensbasis et årlig budsjett på 1,5 milliarder norske kroner.     

Den norske avdelingen er organisert som en egen stiftelse med hovedkontor i Bergen og tilsluttet Open Doors International.  Per 2025 hadde stiftelsen 14 ansatte og en årlig omsetning på 48 millioner.    

Internasjonal leder av Open Doors International er Dan Ole Shani. 

## World Watch List
World Watch List er en årlig, forskningsbasert indeks over de 50 landene hvor det er vanskeligst å være kristen. Den utgis av Åpne Dører og bygger på ekspertundersøkelser. Listen har eksistert siden 1993.

## Referanser


## Eksterne lenker
* Norsk hjemmeside
* Internasjonal hjemmeside på engelsk
Gullbjørnen

***Gullbjørnen*** (*Goldener Bär*) er hovedprisen ved filmfestivalen i Berlin og har blitt utdelt siden 1951. Den gis til beste film under filmfestivalen.

Pristrofeet er Berlins bjørn, utformet av kunstneren Renée Sintenis.

I tillegg til Gullbjørnen deles det ut sju sølvbjørner samt den gyldne æresbjørnen.

Gullbjørnen er en av filmindustriens mest anerkjente priser, sammen med Gullpalmen, Gulløven og Oscar for beste fremmedspråklige film.

## Vinnere av Gullbjørnen

## Referanser
Nyskolen

**Nyskolen** (grunnlagt 23. august 2004 av Forum Ny Skole) er en norsk friskole med tilholdssted i Oslo. Skolen holder til på Skullerudbakken 147 i bydel Østensjø i Oslo. Den har både barne- og ungdomstrinn, fordelt på hundre elever. 

## Historie
Forum Ny Skole er en organisasjon med formål å øke elevenes adgang til blant annet elevdemokrati og egeninitiert læring. Mosse Jørgensen, som hittil hadde vært kjent som Forsøksgymnasets første rektor, grunnla organisasjonen i 2000, og hun knyttet til seg en gruppe lærere, studenter og foreldre som alle ønsket seg radikale endringer av dagens offentlige skole.  1. oktober 2003 trådte en ny lov om friskoler i kraft, og Forum Ny Skole søkte da om å få starte en privat grunnskole med inntil hundre elever. Godkjenningen fra Utdanningsdirektoratet kom 28. mai 2004, og skolen startet opp i august samme år. 

Da skolen åpnet i 2004 i et nedlagt barnehjem, «Villa Sorgenfri», på Grünerløkka, hadde den 24 elever, tre lærere og tre medarbeidere. I løpet av høsten økte antallet elever til 37. Etter to år flyttet skolen inn i mer moderne lokaler i Akersveien. I 2010 flyttet skolen til Østerdalsgata på Vålerenga og fra 6. januar 2025 holder Nyskolen til på Skullerudbakken på Skullerud. Den utvidet med ungdomsskoleundervisning i 2016, og har per 2025 120 elever.

## Pedagogikk
Skolen har ikke vanlige, aldersinndelte klasser på barnetrinnet, men opererer med aldersblandede «fargegrupper» (gul/rød/blå). De inneholder elever som spenner over to til tre årskull. På ungdomstrinnet er elevene i enkelte fag delt etter alder, men også her har de søskengrupper, der de jobber aldersblandet. Fra og med skoleåret 2014/2015 er ungdomstrinnet delt inn i tre aldersblandede grupper. 

Videre har skolen et ukentlig «saksmøte», der forhold som angår skolehverdagen kan diskuteres og eventuelt stemmes over. Alle barn og voksne med fast tilknytning til skolen har tale- og stemmerett. Saksmøtets begrensninger ligger i rammene rundt skolen, som lovverk, økonomi, trygghet og hensyn til personlig trivsel. 

Nyskolen arbeider med store, tverrfaglige prosjekter der elevene skal utforske et felles tema, men egenvalgt delemne. Skolen har utviklet en metodikk for prosjektarbeid som den kaller Heureka.

Fram til 2016 opererte skolen uten hjemmelekser på barnetrinnet. Da vedtok skolens saksmøte med stort flertall å utvide ordningen til å omfatte ungdomstrinnet, slik at hele Nyskolen ble leksefri.

## Referanser


## Eksterne lenker
* Nyskolens nettsider
* Forum Ny Skole 
* Jenaplanskoler
* Friskolen ´70 
* Dansk lilleskolebevegelse
AstraZeneca

**AstraZeneca** er et svensk-britisk farmasøytisk selskap med rundt  ansatte i rundt 100 land. Det har forretningshovedkontor i London og forsknings- og utviklingshovedkontor i Södertälje. AstraZeneca solgte medisiner for over 200 milliarder kroner i 2013.

Selskapet ble etablert 6. april 1999 gjennom fusjon av svenske Astra og britiske Zeneca. Styreleder er Leif Johansson og administrerende direktør er Pascal Soriot.

## Koronavaksine AZD1222
Oxford Vaccine Group ved Universitetet i Oxford inngikk i april 2020 en avtale med AstraZeneca om utvikling og produksjon av Covid-19-vaksinekandidat AZD1222, som er en adenovirusbasert hybridvaksine og ble utviklet av Jenner Institute. Den 8. september ble alle tester av AstraZeneca-vaksinen satt på vent etter sykdom hos en deltager i fase 3-studien i Storbritannia. Dagen etter kunngjorde man at testingen muligens skulle gjenopptas uken etter, og det skjedde.

Den 2. oktober 2020 begynte EU med godkjenningsprosessen for vaksinen fra AstraZeneca.

## Referanser


## Eksterne lenker
*
Norsk Råd for Misjon og Evangelisering

**Norsk Råd for Misjon og Evangelisering**, forkortet **NORME**, er et norsk nettverk mellom norske og internasjonale misjonsorganisasjoner, kirkesamfunn og menigheter.

NORME ble stiftet 1. mars 2001, ved sammenslutningen av Norsk Misjonsråd (NMR), etablert i 1921, Lausanne Norge (LN) og Den Evangeliske Allianse (DEA) (World Evangelical Fellowship), som i Norge går tilbake til 1849. NORMEs formål er å være et nettverk for og mellom organisasjoner og kirkesamfunn og binde sammen nasjonale og internasjonale nettverk som på forskjellige vis arbeider med spørsmål knyttet til kristen misjon og evangelisering.

NORME arbeider med fellesinteresser for norsk misjon, slik som rettigheter for skolebarn i utlandet, skattespørsmål for misjonærer og årlig oppdatering av misjonsstatistikk.

## Medlemmer
(Tall fra år 2003)
* 33 landsdekkende organisasjoner og kirkesamfunn.
* 44 menigheter og lokale nettverk.
* personlige medlemmer.

## Referanser


## Eksterne lenker
* 
* 
*  www.misjon.info – misjonsstatistikk-side, drevet av NORME i samarbeid med Ungdom i Oppdrag. (Ressurssenter for misjon)
Hovden (Setesdal)

**Hovden** er et tettsted i Bykle kommune, øverst i Setesdal i Agder fylke. Tettstedet har  innbyggere per 1. januar , og ligger på nordsiden av Hartevatnet omtrent 24 kilometer nord for kommunesenteret Bykle. Hovden er et stort senter for turisme, og det er mange fritidsaktiviteter på Hovden. Noen av disse fritidsaktivitetene er et stort skisenter med mange trekk, heiser og andre fasiliteter, og om sommeren vandreruter på vestheia til feks DNT Sørs hytte på Sloaros.

Skianleggene ga Hovden en fremtid - og en fortid. En forutsetning for konstruksjonen av skianleggene på 1980-tallet var kartlegging og utgraving av restene etter jernutvinning i vikingtid og middelalder. Undersøkene foregikk over flere år, og resulterte blant annet i Hovden Jernvinnemuseum - et ti minutters multimediaopplevelsessenter. Atmosfæren i museet fikk folkemusikeren Hallvard T. Bjørgum til å utbryte «Dette er som Tutankamon!» da han skulle spille under åpningen av museet.

## Klima
Hovden innehar kulderekorden for Aust-Agder fylke på -38.0&nbsp;°C, satt den 8. januar 1982.
Hovden har et innlands eller Subarktisk klima(Köppen Dfc) med kalde vintre og kjølige somre, og grenser på et alpint tundra klima. Døgnmiddel temperaturen i januar er -9.5&nbsp;°C, mens den er 10.5&nbsp;°C i juli. Dette gjør Hovden til den kaldeste plassen på Sørlandet målt etter både kulderekord og døgnmiddel temperatur om vinteren. Nedbørsmengden er 955mm årlig.  

## Referanser
Mosvatnet

**Mosvatnet** er en innsjø i Stavanger kommune i Rogaland fylke. Vannet ligger i bydelene Hillevåg og Eiganes og Våland og har et areal på  &ndash; det tredje største i Stavanger etter Hålandsvatnet og Store Stokkavatn. Det er 3,5 meter på det dypeste, og ligger 37 meter over havet.

Mosvatnet og et omgivende område ble 15. august 2025 vernet som Mosvatnet naturreservat,

Mosvatnet var byens drikkevannskilde fra 1863 til 1931.

## Dyreliv
Vannet og området rundt har et rikt fugleliv. I 1998 ble det observert 143 forskjellige fuglearter her. Stokkand, toppand, hettemåke, knoppsvane og sothøne hekker her. I bøkeskogen finnes blant annet bokfink, gråtrost, rødvingetrost, løvsanger, kjøttmeis og rødstrupe. Området er derfor beskrevet som et eldorado for ornitologer.

Det finnes Sik og minst en uønsket karpefisk i vannet. I januar 2026 ble det funnet en Sik som var frosset fast i isen som ble hentet opp av isen av Stavanger kommune 

## Friluftsliv og camping
Ved sørenden ligger Mosvangen Camping og i øst (på andre siden av ) Stavanger Svømmestadion Gamlingen og Vålandsskogen. På vestsiden finner vi Rogaland Kunstmuseum

Mosvatnet er det suverent mest brukte friluftsområdet i Stavanger. Utvalgstellingene som ble foretatt i 1995 viste at anslagsvis 560&nbsp;000 personer brukte turstien rundt Mosvatnet. Voksne turgåere var de ivrigste brukerne. Syklister og joggere utgjorde også en stor brukergruppe. Stien rundt vatnet (korteste vei) er kontrollmålt til 3041m.

## Referanser




## Eksterne lenker
* Norges vassdrags- og energidirektorat, dybdekart 1995
* erlingjensen.net Mosvatnet
Stora Stokkavatnet

**Stora Stokkavatnet** er en innsjø i Stavanger kommune i Rogaland fylke. Stora Stokkavatnet ligger i bydelene Madla, Tasta og Eiganes og Våland og har et areal på  – det  største i Stavanger, fulgt av Hålandsvatnet og Mosvatnet. Vannet ligger 11 moh. og er 42 meter på det dypeste. Rett ved Stora Stokkavatnet ligger Litla Stokkavatnet (0,11 km² stort).

Turen rundt vatnet er 8113 meter lang. I vatnet ligger en holme, Storeholmen.

Stora Stokkavatnet har to tydelige tilløpsbekker i nord, Mississippibekken og Møllebekken. Møllebekken som kommer fra Litla Stokkavatnet er det største tilløpet. Utløpsbekken i sør renner ut i sjøen i Møllebukta i Hafrsfjord.

Stora Stokkavatnet er idag byens krisereservevann. Før 1. januar 2009 var det reserve-drikkevannskilde.
I perioden 1931–1959 var det byens drikkevann.

## Referanser
Hålandsvatnet

**Hålandsvatnet** er en innsjø i Stavanger og Randaberg kommuner i Rogaland fylke. Hålandsvatnet ligger i Madla i Stavanger og Goa/Leikvoll og Goa/Viste hageby grunnkretser i Randaberg. Vatnet har et areal på  (0,63 km² i Stavanger, resten i Randaberg). NVE oppgir at vannet ligger 8 meter over havet, og er 25 meter dypt på det dypeste.

## Høye giftkonsentrasjoner
Vannet har betydelig tilsig fra jordbruk og annet som gjør vannet næringsrikt. Dette har ført til jevnlige oppblomstringer av giftproduserende blågrønnalger. Forholdene varierer fra år til år, men målinger i 2001 viste bedring fra 1980-tallet. I 2005 var vannet giftfritt, men i 2012 og 2013 var det igjen badeforbud på grunn av gift. Både i 2014 og 2015 var det store algeoppblomstringer på våren, men utpå sommeren 2014 ble vannet friskmeldt..

## Godt fiskevatn
Vatnet er næringsrikt med relativt lite nedbørfelt, og er utsatt for gjengroing. Likevel regnes vatnet som ett av de beste fiskevatn i Rogaland med ørret og røye. Fra gammelt av var dette et rikt røyevatn, men gyteplassene er etter hvert ødelagt på grunn av groing. Kultivering av vatnet med utsett av fisk har imidlertid skapt gode fiskeforhold. Største fisk er rapport på 4.2 kg. 

Det er anlagt tursti rundt hele vatnet som er blitt et yndet utfartssted for befolkningen i Stavanger og Randaberg.

## Referanser




## Eksterne lenker
* Norges vassdrags- og energidirektorat, dybdekart 1995